പെണ്കുട്ടിയുടെ മുടി മുറിച്ച പ്രതി പിടിയില് പീരുമേട്: പ്രണയാഭ്യര്ത്ഥന നിരസിച്ചതിന് 19കാരിയുടെ മുടി മുറിച്ച കേസില് അയല്വാസിയായ യുവാവ് അറസ്റ്റില്. കരടിക്കുഴി എ.വി.ടി എസ്റ്റേറ്റ് ലയത്തിലെ സുനിലാണ് 23 പീരുമേട് പൊലീസിന്റെ പിടിയിലായത്. തിങ്കളാഴ്ച രാവിലെയാണ് സംഭവം. സമീപത്തെ ലയത്തില് താമസിക്കുന്ന ദളിത് വിഭാഗത്തില്പ്പെട്ട പെണ്കുട്ടിയോട് സുനില് മുമ്ബ് പലതവണ പ്രണയാഭ്യര്ത്ഥന നടത്തിയിരുന്നു. പെണ്കുട്ടി സമ്മതിച്ചിരുന്നില്ല. തിങ്കളാഴ്ച ആരുമില്ലാതിരുന്ന സമയത്ത് വീട്ടിലെത്തി പെണ്കുട്ടിയോട് വീണ്ടും പ്രണയാഭ്യര്ത്ഥന നടത്തി. തര്ക്കമായതോടെ തയ്യല്മെഷീന്റെ കത്രികയെടുത്ത് പെണ്കുട്ടി പ്രതിരോധിച്ചു. എന്നാല് ഇയാള് കത്രിക പിടിച്ചുവാങ്ങി മര്ദ്ദിച്ചശേഷം പെണ്കുട്ടിയുടെ തലമുടി മുറിക്കുകയായിരുന്നു. സംഭവ ശേഷം ഒളിവില് പോയ പ്രതിയെ ഇന്നലെ ഉച്ചയോടെയാണ് വണ്ടിപ്പെരിയാറിനടുത്ത് കീരിക്കര ഭാഗത്ത് നിന്ന് അറസ്റ്റ് ചെയ്തത്. കോടതിയില് ഹാജരാക്കി റിമാന്ഡ് ചെയ്തു.